
הנדון: בקשתכם לפי חוק חופש המידע
סימוכין: פנייתכם מיום 17.6.20; מכתבנו מיום 13.9.20; פנייתכם מיום 17.9.20

בהמשך לפניותיכם שבסימוכין, להלן התייחסותנו:

1. החלטנו לדחות את בקשתכם מיום 17.9.20, לפי סעיף 8(1) לחוק חופש המידע, תשנ"ח-1998, שעניינו בהקצאת משאבים בלתי סבירה.

2. בפנייתכם מיום 17.9.20, ביקשתם לצמצם את פרק הזמן הנוגע לסעיף 1 לבקשתכם מיום 17.6.20, וכן נמסר מנציגכם כי "ככל שהנכם עומדים על הטענה בעניין עיבוד הנתונים, אבקש לקבל את העתקי כל לוחות הזמנים של ביקורים רשמיים ...". 	

3. כפי שנמסר במכתבנו מיום 13.9.20, העברת המידע המבוקש בסעיף 1 לבקשתכם מיום 17.6.20 תחייב הסטה של עובד מתפקידו לביצוע עיבוד המידע במחלקה הרלוונטית. הסטה זו תידרש גם לגבי בחינת מסירת תכניות הביקור אותן ביקשתם בפנייתכם מיום 17.9.20. נוסף על כך, אף לאחר צמצום פרק הזמן המבוקש לעניין סעיף 1 כאמור, עדיין מדובר בעשרות שעות עבודה (מעל 50, לפי תחשיב הבדיקה המדגמית שנמסר לכם במכתבנו מיום 13.9.20).	

4. לאור האמור, בקשתכם נדחית. 

5. לצד זאת נציין, כי ביכולתכם לפנות ליחידה לפניות הציבור בכנסת ישראל בבקשה להשיג את המידע המבוקש בסעיף 1 לבקשתכם מיום 17.6.20.

6. בהתאם לסעיף 7(ו) לחוק, הנכם רשאים להגיש עתירה נגד החלטה זו בתוך 45 ימים לבית המשפט לעניינים מנהליים בירושלים.

